**IZVJEŠĆE O PROVEDENOM SAVJETOVANJU – SAVJETOVANJE SA ZAINTERESIRANOM JAVNOŠĆU O NACRTU DOKUMENTA ZAHTJEV ZA POKRETANJE POSTUPKA INICIJALNE AKREDITACIJE DOKTORSKOG STUDIJA**

|  |  |
| --- | --- |
| **KORISNIK / ISJEČAK / KOMENTAR** | **ODGOVOR** |
| **Odbor za doktorske programe Sveučilišta u Zagrebu**Načelne primjedbe s obrazloženjemDokument je administrativno preopterećen i traže se informacije koje su Ministarstvu i Agenciji već dostupne putem postojećih sustava (COP, MOZVAG2, Crosbi, ISVU…). Npr. u obrascu Zahtjeva, str. 13 (Tablica 5) traže se podaci o profesorima koji su već uneseni u razne baze koje MZO i AZVO već koriste pa smatramo da se radi o nepotrebnom administrativnom opterećenju. Dokument je pisan tako kao da se radi samo o znanstvenom području (znanstvena istraživanja, znanstveni projekti, znanstvene potrebe, znanstvena dostignuća, znanstvena strategija, znanstvene i društvene potrebe), a gotovo se ne spominje u kontekstu umjetničkog područja (osim iznimno kao npr. kad se traži posjedovanje isprave o akreditiranom diplomskom odnosno integriranom prijediplomskom i diplomskom studiju iz istog znanstvenog ili umjetničkog polja), pa bi to trebalo uključiti. U dokumentu se ne spominje vrednovanje online studija. Hoće li se to obraditi posebnim dokumentom ili se može uvrstiti u ovaj predloženi? Što je s kriterijima za vrednovanje online studija koje je pripremilo Nacionalno vijeće za znanost, visoko obrazovanje i tehnološki razvoj? | 1. Primljeno na znanje 2. Za vrednovanje online studija donijet će se posebni kriteriji. |
| **Hrvatsko katoličko sveučilište****prof. dr. sc. Gordan Črpić, prorektor za organizaciju i poslovanje**1. Osnovne informacije; 1.2. Osnovni podaci o studijskom programuNavedeno je da je potrebno odrediti upisnu kvotu za studente u redovitom i studente u izvanrednom statusu. Na doktorskom studiju nema puno smisla razlikovati ova dva statusa niti je za preporučiti da doktorand bude u redovitom statusu. Sukladno Zakonu o visokom obrazovanju i znanstvenoj djelatnosti glavna razlika između studenta u redovitom i studenta u izvanrednom statusu je da prvi ima pravo najviše jednom ponavljati svaku studijsku godinu, a drugi više puta ako akti visokog učilišta to dopuštaju. Osim toga model doktorskih studija u RH realno ne poznaje redovite studente na doktorskim studijima kojima bi doktorat bio jedina obaveza koji moraju ispuniti (svi su mahom zaposleni, čak i asistenti na visokim učilištima i institutima). Konačno ni jedni ni drugi nisu zahvaćeni u članku 78. (prava studentskog standarda se ne tiču doktoranda) i članku 79. (Subvencioniranje troškova školarine se ne tiču doktoranda) Zakona o visokom obrazovanju i znanstvenoj djelatnosti.. | Primljeno na znanje. |
| **Hrvatsko katoličko sveučilište****prof. dr. sc. Gordan Črpić, prorektor za organizaciju i poslovanje**4. Prilozi; Tablica 2 Tablica 2 ima smisla kada na doktorskom studiju ima puno nastave, ne ako je doktorski studij mentorskog tipa, tj. ako doktorand ima više stručno-istraživačkih aktivnosti (npr. pisanje rada, sudjelovanje na konferencijama, sudjelovanje na istraživačkim projektima i sl.). | Primljeno na znanje. |